**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2019,**

**ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 139/1982 Zb., zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z. z., zákona Národnej rady Slovenskej republiky č. 199/1995 Z. z., nálezu Ústavného súdu Slovenskej republiky č. 286/1996 Z. z., zákona č. 229/1997 Z. z., zákona č. 175/1999 Z. z., zákona č. 237/2000 Z. z., zákona č. 416/2001 Z. z., zákona č. 553/2001 Z. z., nálezu Ústavného súdu Slovenskej republiky č. 217/2002 Z. z., zákona č. 103/2003 Z. z., zákona č. 245/2003 Z. z., zákona č. 417/2003 Z. z., zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona č. 513/2009 Z. z., zákona č. 118/2010 Z. z., zákona č. 145/2010 Z. z., zákona č. 547/2010 Z. z., zákona č. 408/2011 Z. z., zákona č. 300/2012 Z. z., zákona č. 180/2013 Z. z., zákona č. 219/2013 Z. z., zákona č. 368/2013 Z. z., zákona č. 293/2014 Z. z., zákona č. 314/2014 Z. z., zákona č. 154/2015 Z. z., zákona č. 247/2015 Z. z., č. 254/2015 Z. z. 177/2018 Z. z., 312/2018 Z. z., 93/2019 Z. z. a zákona č. 279/2019 Z. z. sa mení a dopĺňa takto:

 1. V § 45 sa odsek 2 dopĺňa písmenami d) a e), ktoré znejú:

 „d) vypracovanie projektu stavby potrebného pre realizáciu stavby,

e) vypracovanie dokumentácie skutočného realizovania stavby.“.

2. V § 46 odsek 1 znie:

„(1) Projektant vykonáva projektovú činnosť a zodpovedá za správnosť a úplnosť vypracovania dokumentácie podľa § 45 ods. 2. Projektant vypracovaného projektu stavby alebo projektu pre realizáciu stavby zodpovedá aj za jeho realizovateľnosť. Statický výpočet musí byť vypracovaný v takej forme, aby bol kontrolovateľný. Projektant je povinný prizvať na vypracovanie častí územnoplánovacích podkladov, návrhu územnoplánovacej dokumentácie, projektu stavby, projektu pre realizáciu stavby alebo dokumentácie skutočného realizovania stavby ďalších oprávnených projektantov, ak nie je oprávnený niektorú časť vypracovať sám.“.

3. V § 48 odsek 1 znie:

„(1) Stavby sa musia uskutočňovať v súlade s overeným projektom, stavebným povolením, projektom pre realizáciu stavby a musia spĺňať základné požiadavky na stavby. Projekt pre realizáciu stavby je podrobným rozpracovaním projektu stavby alebo podmienok povolenia stavebných prác a je podkladom pre zhotovenie stavby, zmeny stavby alebo stavebnej úpravy.“.

4. V § 66 ods. 3 sa za písmeno a) vkladá nové písmeno b), ktoré znie:

„b) povinnosť vypracovať a predložiť ešte pred začatím stavby projekt pre realizáciu stavby, ktorý je potrebný na kontrolu dodržania podmienok určených na zhotovenie stavby a ktorého súčasťou je podrobné statické posúdenie nosných konštrukcií stavieb; to neplatí, ak ide o jednoduchú stavbu,“.

Doterajšie písmená b) až h) sa označujú ako písmená c) až i).

5. V § 66 ods. 4 písm. a) sa na konci čiarka nahrádza bodkočiarkou a pripájajú sa slová: „to neplatí, ak už bola uložená povinnosť podľa odseku 3 písm. b),“.

6. V § 66 ods. 4 sa písm. g) sa na konci čiarka nahrádza bodkočiarkou a pripájajú sa slová: „to neplatí, ak už bola uložená povinnosť podľa odseku 3 písm. b),“.

7. V § 139b ods. 1 písm. a) sa za slovo „majú“ vkladá slovo „najviac“.

8. V § 139b ods. 1 písmeno d) znie:

„d) oporné múry, ktorých konštrukčná výška nepresahuje dva metre nad upraveným terénom pri päte oporného múru,“.

**Čl. II**

 Tento zákon nadobúda účinnosť 1. apríla 2020.